el el en el el el el el el el el el el en el el el el en el en en es en es tr en en el el el el el el el el el el el el el el el el el en de de el el el el el el el el el el el en es el el el el el el el el el el el el el el el el el el el el el el el el el el en el en en en en el el el el el el el el el el el el az el el el el el el el el el el el en el el
Ο αμερικανικός φαρμακευτικός κολοσσός Pfizer υπέγραψε μια συμφωνία εθελοντικής άδειας που αναμένεται να επιτρέψει τη διανομή του χαπιού της εταιρίας κατά της Covid-19 -εφόσον εγκριθεί– και εκτός των πλούσιων χωρών, καθώς και την πιο αποτελεσματική αντιμετώπιση της πανδημίας.
Την ανακοίνωση έκαναν από κοινού η Pfizer και η Κοινότητα για τις πατέντες των φαρμάκων (MPP), που έχει δημιουργηθεί από τη Unitaid, και θα μπορούσε ενδεχομένως να προσθέσει ένα ακόμα μέσο στη μάχη κατά της Covid -19 σε μια φαρέτρα που είναι ακόμη περιορισμένη.
Οι κατασκευαστές γενόσημων φαρμάκων “που θα λάβουν υποάδειες θα μπορούν να χορηγούν το νέο φάρμακο σε συνδυασμό με το ritonavir (σ.σ. ένα φάρμακο που χρησιμοποιείται κατά του AIDS) σε 95 χώρες, καλύπτοντας έως περίπου το 53% του παγκόσμιου πληθυσμού“, διευκρίνισε εκπρόσωπος της Unitaid, ο Ερβέ Βερχούσελ, στη διάρκεια μιας τακτικής ενημέρωσης του ΟΗΕ στη Γενεύη.
Στις αρχές Νοεμβρίου, η Pfizer, που εμπορεύεται ήδη μαζί με τη γερμανική BioNTech ένα από τα πιο αποτελεσματικά εμβόλια κατά της Covid, αποκάλυψε πως για τους ενήλικες που παρουσιάζουν αυξημένο κίνδυνο να αναπτύξουν μια σοβαρή μορφή της νόσου, το αντιιικό φάρμακό της που λαμβάνεται από το στόμα PF-07321332 ήταν αποτελεσματικό 89% για την πρόληψη του κινδύνου νοσηλείας ή θανάτου, σύμφωνα με τα ενδιάμεσα αποτελέσματα κλινικών δοκιμών.
Με τη συμφωνία αυτή, η Pfizer βαδίζει στα βήματα της ανταγωνίστριάς της, της Merck, η οποία κατέληξε σε μια παρόμοια συμφωνία με την MPP για το δικό της αντιιικό κατά της Covid που λαμβάνεται επίσης από το στόμα, το molnupiravir. Το τελευταίο δείχνει επίσης ισχυρό ποσοστό αποτελεσματικότητας.
Αυτά τα πολλά υποσχόμενα αποτελέσματα θα πρέπει τώρα να επιβεβαιωθούν, δήλωσε ο Εστεμπάν Μπουρόν, υπεύθυνος επεξεργασίας πολιτικών της MPP, σε συνέντευξη στο AFP. Όμως εφόσον αυτό επιτευχθεί, η διαθεσιμότητα “θα είναι ένα θέμα μηνών, όχι ετών αλλά ούτε και εβδομάδων“, υπογράμμισε.
Η συμφωνία που ανακοινώθηκε σήμερα περιλαμβάνει όλες τις χώρες χαμηλού και χαμηλού μέσου εισοδήματος και τις χώρες μέσου ανώτερου εισοδήματος της υποσαχάριας Αφρικής, καθώς και τις χώρες ανώτερου μέσου εισοδήματος που έφθασαν στο σημείο αυτό στη διάρκεια των πέντε τελευταίων ετών, διευκρίνισε ο Ερβέ Βερχούσελ.
Η Pfizer δεν θα λάβει τέλη άδειας για τις πωλήσεις σε χώρες χαμηλού εισοδήματος και θα αποποιηθεί τα τέλη για τις πωλήσεις σε όλες τις χώρες που καλύπτονται από τη συμφωνία όσο η Covid-19 εξακολουθεί να θεωρείται ως μια επείγουσα κατάσταση δημόσιας υγείας διεθνούς εμβέλειας από τον Παγκόσμιο Οργανισμό Υγείας.
“Πιστεύουμε πως τα αντιιικά φάρμακα που λαμβάνονται από στόμα μπορούν να παίξουν έναν ζωτικό ρόλο στη μείωση της σοβαρότητας των μολύνσεων από Covid-19, κάτι που μειώνει το βάρος στα συστήματά μας παροχής φροντίδας και μπορεί να σώσει ζωές“, ανέφερε ο Άλμπερτ Μπουρλά, διευθύνων σύμβουλος της Pfizer, σε μια κοινή ανακοίνωση.
Η Pfizer και άλλοι φαρμακευτικοί όμιλοι που παρασκευάζουν εμβόλια κατά της Covid-19 κατηγορούνται ότι αποκόμισαν κέρδη, πουλώντας στις χώρες που είχαν τα μέσα και συμμετέχοντας με τον τρόπο αυτό στην ανισότητα των εμβολίων ανάμεσα σε πλούσιες και φτωχές χώρες.
Προς το παρόν η τιμή του σκευάσματος δεν είναι γνωστή, δήλωσε ο Μπουρόν, αλλά σύμφωνα με τους Γιατρούς χωρίς Σύνορα (MSF), θα είναι γύρω στα 700 δολάρια για τις πλούσιες χώρες, όπως και για το molnupiravir, και η τιμή του θα προσαρμοστεί για τις υπόλοιπες.
Σύμφωνα με τον Μπουρόν, “σε ένα ανταγωνιστικό περιβάλλον (…) οι τιμές έχουν την τάση να μειώνονται σε ένα ανεκτό επίπεδο”.
Οι MSF δήλωσαν “ενθαρρυμένοι” από αυτή τη μερική συμφωνία, που αποκλείει την Αργεντινή, τη Βραζιλία ή ακόμη την Κίνα, τη Μαλαισία και την Ταϊλάνδη, που διαθέτουν σημαντικές ικανότητες παραγωγής γενόσημων.
Η Βρετανία έγινε στις 4 Νοεμβρίου η πρώτη χώρα που έδωσε άδεια στο molnupiravir.
Αυτά τα δύο αντιιικά δρουν μειώνοντας την ικανότητα του ιού να πολλαπλασιάζεται, αναχαιτίζοντας έτσι τη νόσο. Καθώς η χορήγησή τους είναι εύκολη και ο ασθενής μπορεί να τα λάβει στο σπίτι του, τα φάρμακα αυτά είναι συμπληρωματικά των εμβολίων.
Όπως και το molnupiravir, το σκεύασμα της Pfizer, που θα κυκλοφορεί με την εμπορική ονομασία Paxlovid, θα πρέπει να λαμβάνεται τρεις με πέντε ημέρες μετά την εμφάνιση των συμπτωμάτων.
Τα φάρμακα αυτά είναι πιο εύκολο να κατασκευαστούν σε σχέση με τα εμβόλια. Δεν απαιτούν ψυχρή αλυσίδα και ο ασθενής μπορεί να τα λάβει στο σπίτι του εφόσον διαγνωστικά τεστ είναι διαθέσιμα και η διάγνωση επιβεβαιωθεί από γιατρό.
Μπορεί να σας ενδιαφέρει
Κυριακή 25 Σεπτεμβρίου 2022
Θετικός ξανά στον covid ο Άλμπερτ Μπουρλά ενάμιση μήνα μετά τη νόσηση
Δευτέρα 29 Αυγούστου 2022
Ο Μπουρλά τραγούδησε με τον Ρέμο
Δευτέρα 15 Αυγούστου 2022
Θετικός στον κορωνοϊό ο Μπουρλά
Κυριακή 22 Μαΐου 2022
Μπουρλά: «Δεν ανησυχούμε αυτή τη στιγμή ότι η ευλογιά των πιθήκων θα αποτελέσει μεγάλο κίνδυνο»
Μητσοτάκης για Τουρκία: «Οι ανιστόρητες ορέξεις και απειλές, συντρίβονται στις δικές μας κόκκινες γραμμές»
Πολάκης-Βαξεβάνης γευματίζουν και το ευχαριστιούνται
Η Λιζ που ήθελε να τη φωνάζουν Μάγκι
Χατζηδάκης: «Καταιγισμός ψεμάτων του κ. Τσίπρα στους συνταξιούχους – Τηρεί τα προσωπικά του ήθη και έθιμα»
Η απουσία Καραμανλή και Σαμαρά από τη συνεδρίαση της ΚΟ της ΝΔ
Σούπερ μάρκετ: Αυτά τα προϊόντα μείωσαν τις συσκευασίες τους – Νέες ανατιμήσεις τον Οκτώβριο
Η ΝΔ γιορτάζει τα 48 χρόνια της (video)
Τα πρωτοσέλιδα των εφημερίδων
Μπορεί να σας ενδιαφέρει
Μπουρλά: «Στα επόμενα 3 χρόνια το εμβόλιο mRNA κατά του καρκίνου»
ΠΑΣΟΚ-ΚΙΝΑΛ: «Η ΕΕ να επιβάλλει αυτοματοποιημένες κυρώσεις και εμπάργκο όπλων στην Τουρκία»
Σκρέκας: «Οι παράνομες χωματερές μειώθηκαν κατά 50% τα τελευταία 3 έτη»
Κρεμλίνο: «Η σύγκρουση στην Ουκρανία δεν θα τερματιστεί, εάν το Κιέβο αποκλείει τις συνομιλίες»
Το μακρύ ταξίδι των Ρώσων που προσπαθούν να γλιτώσουν από την επιστράτευση
Ο Λοβέρδος με τη Μάγια του
Δασκάλα ελληνικής γλώσσας συνελήφθη από Ρώσους και φυλακίστηκε στο κατεχόμενο Ντονέτσκ
Τουρκικό ΥΠΕΞ: «Καμία σημασία δεν έχει τι λένε ΕΕ και Ελλάδα για το μνημόνιο με τη Λιβύη»
Ανατροπή με τον θάνατο γυναίκας στην Ακρόπολη- Ήταν Ελληνίδα και τα στοιχεία δείχνουν αυτοκτονία
Ανάλυση Financial Times: Τα τρία σενάρια για τη χρήση πυρηνικών από τον Πούτιν
Τσίπρας σε συνταξιούχους: «Ο Μητσοτάκης σας εξαπάτησε αισχρά και διπλά»
Μας βλέπετε και μας ακούτε καθημερινά. Μαζί με μια μαχητική ομάδα αποφασίσαμε να δημιουργήσουμε το DailyPost.gr. Τα λέμε καθαρά, χωρίς περιορισμούς. Δεν μιλάμε Γιαμαμαμότο. Αυτό δεν είναι υπόσχεση, είναι η μόνη μας δέσμευση.
Επικοινωνήστε μαζί μας στο [email protected]
Το DailyPost.gr είναι υπό τη διαχείριση της εταιρείας ΝΟΗΣΙΣ ΙΚΕ
© 2021 - All Rights Reserved.
Το ημερολόγιο του Πιέρροντα
Kυριάκος Μητσοτάκης lockdown novartis Άδωνις Γεωργιάδης Αλέξης Τσίπρας Βασίλης Κικίλιας Βουλή Γαλλία Γερμανία ΕΟΔΥ Ελλάδα Ερντογάν Θεσσαλονίκη ΚΙΝΑΛ Κίνημα Αλλαγής Κυριάκος Μητσοτάκης Κύπρος Μητσοτάκης ΝΔ Νέα Δημοκρατία Νίκος Ανδρουλάκης Νίκος Δένδιας Νίκος Χαρδαλιάς Ουκρανία ΠΑΣΟΚ Πανδημια Παύλος Πολάκης Ρετζέπ Ταγίπ Ερντογάν Ρωσία ΣΥΡΙΖΑ Τουρκια Τσιπρας Φώφη Γεννηματά γιαννης οικονομου εκλογες εμβολιασμός εμβόλια εμβόλιο ηπα κορωνοϊός κρούσματα κυβέρνηση μέτρα προσφυγικό-μεταναστευτικό σχολεία